Класификация на информацията:
Ниво 0, TLP-WHITE
МИНИСТЕРСТВО НА ЗЕМЕДЕЛИЕТО И ХРАНИТЕ
Проект

ПРАВИЛНИК
за изменение и допълнение на Правилника за устройството и дейността на Националната служба за съвети в земеделието (обн., ДВ, бр. 25 от 2022 г.; изм. и доп., бр. 100 от 2023 г., бр. 32 от 2024 г. и бр. 107 от 2025 г.)

§ 1. В чл. 6, ал. 1 се правят следните изменения и допълнения:
1. Създава се нова т. 18;
„18. определя със заповед длъжности с висок корупционен риск съгласно чл. 7а, ал. 2 от Закона за държавния служител;“
2. Досегашната т. 18 става т. 19.

§ 2. В чл. 10, ал. 3 се изменя така:
„(3) В Главна дирекция "Мобилни общински офиси" са обособени 28 общински офиса с териториален обхват съгласно одобреното проектно предложение на службата по процедурата чрез подбор „Подкрепа за разширяване на капацитета на НССЗ за предоставяне на съветнически услуги“ по интервенция II.И.1 „Консултантски услуги и повишаване на консултантския капацитет“ от Стратегическия план за развитие на земеделието и селските райони на Република България за периода 2023 – 2027 г. (СПРЗСР 2023 – 2027 г.) г.“

§ 3. В чл. 16 се правят следните изменения и допълнения:
1. В ал. 1:
а) точка 3 се изменя така:
„3. предоставя консултации, свързани с прилагането на Общата селскостопанска политика на Европейския съюз в Република България, в т.ч. по СПРЗСР 2023 – 2027 г.;“
б) в т. 4 думите „мерки от ПРСР 2014 – 2020 г. и по“ се заличават.
2. В ал. 2 думите „ПРСР 2014 – 2020 г.“ се заменят с „Програмата за развитие на селските райони (ПРСР) 2014 – 2020 г.“.

§ 4. В чл. 17 се правят следните изменения и допълнения:
1. В т. 3 думите „ПРСР 2014 – 2020 г. и“ се заличават.
2. Точка 4 се изменя така:
„4. предоставя съветническите пакети и изготвя писмените доклади съгласно условията и изискванията на интервенция II.И.1. „Консултантски услуги и повишаване на консултантския капацитет“ от СПРЗСР 2023 – 2027 г.;
3. В т. 5 думите „по мерките от ПРСР 2014 – 2020 г. и“ се заличават.
4. Точка 6 се изменя така:
„6. участва в провеждането на информационно-обучителни събития, организирани самостоятелно от НССЗ или в сътрудничество с научни институти, научно-приложни организации и други институции с цел трансфер на знания и технологии към земеделските стопани;“.
5. В т. 7 преди думата „разпространява“ се добавя „изготвя и“.

§ 5. В чл. 17а, т. 2 думите „по мерките от ПРСР 2014 – 2020 г. и“ се заличават.

§ 6. В чл. 17б се правят следните изменения и допълнения:
1. В т. 6 преди думата „участва“ се добавя „съгласува и“, а след думите „информационни материали,“ се добавя „както и“.
2. Точка 9 се изменя така:
„9. координира, съгласува и участва при разработването на проектни предложения за кандидатстване на службата по процедури за предоставяне на безвъзмездна финансова помощ по СПРЗСР 2023 – 2027 г. и други донорски програми, както и при изготвянето на искания за промяна на вече одобрени проектни предложения;“
3. Създава се т. 14:
„14. Оказва методическа помощ на Главна дирекция „Териториални областни офиси“ (ГД ТОО) и Главна дирекция „Мобилни общински офиси“ (ГД МОО) при изготвянето на отчети, справки и планове, свързани с дейностите на дирекция „Анализиране, планиране и информационно осигуряване“.“

§ 7. В чл. 18 се създават ал. 4 и 5:
„(4) Изпълнителният директор на НССЗ или оправомощено от него лице може да възлага на служителите извършването на работа от разстояние за не повече от два дни от работната седмица съгласно допълнителните условия по глава пета, раздел VIIIб от Кодекса на труда. Извършването на работа от разстояние се възлага със съгласието на служителя.
(5) При обявено извънредно положение или обявена извънредна епидемична обстановка изпълнителният директор на НССЗ или оправомощено от него лице може да възлага на служителя без негово съгласие работа от разстояние в домашна среда. Условията и редът за възлагане, изпълнение и контрол на работата от разстояние в тези случаи се определят със заповед.“

§ 8. В Приложението към чл. 8, ал. 2 се правят следните изменения:
1. В наименованието числото „60“ се заменя с „55“;
2. На ред „Специализирана администрация“ числото „49“ се заменя с „44“;
3. На ред „Главна дирекция „Териториални областни офиси““ числото „35“ се заменя с „30“.

Заключителна разпоредба

